Сярод беларускіх спектакляў, якія будуць прадстаўлены на ХІІ Міжнародным маладзёжным тэатральным форуме “М у Магілёве, заяўлены і два паказы (24 і 25 сакавіка) адной з творчых прац Дзмітрыя Багаслаўскага — гэтым разам, у якасці не акцёра ці драматурга, а пастаноўшчыка. Спектакль паводле п’есы “Саша, вынесі смецце” ўкраінскага драматурга Наталлі Варажбіт стаўся яго рэжысёрскім дэбютам — і адначасова “дэбютам”-адкрыццём Камернай сцэны Беларускага дзяржаўнага маладзёжнага тэатра (пра гэта — у “К” № 13 за 2016 год). Цікава, што прэм’ера адбылася акурат напярэдадні леташняга “М Зміцер паспеў за гэты час паставіць яшчэ адзін спектакль у родным Маладзёжным — “DreamWorks” паводле аднайменнай п’есы расійскага драматурга Івана Вырыпаева. Пра “DreamWorks” і пагаворым — тым больш, што ёсць з чым параўнаць: Рускі драматычны тэатр Літвы неяк прывозіў у Мінск сваю сцэнічную версію п’есы.